Χορήγηση άδειας άσκησης ιδιωτικού έργου με αμοιβή σε δικαστικό υπάλληλο
Άδεια άσκησης ιδιωτικού έργου με αμοιβή σε δικαστικούς υπαλλήλους
Αίτηση χορήγησης άδειας άσκησης ιδιωτικού έργου με αμοιβή
Ο/Η δικαστικός/η υπάλληλος υποβάλει αίτηση χορήγησης άδειας άσκησης ιδιωτικού έργου με αμοιβή και την αποστέλλει, είτε ταχυδρομικώς, μέσω της υπηρεσίας που ανήκει, στο αρμόδιο Τμήμα του Υπουργείου Δικαιοσύνης ή απευθείας στην ηλεκτρονική διεύθυνση: protokolo@justice.gov.gr . Στην αίτηση θα πρέπει να γίνεται ρητή και σαφής μνεία του χρόνου έναρξης και λήξης του αιτούμενου έργου ή εργασίας και θα πρέπει οπωσδήποτε να υποβάλλεται με ημερομηνία προγενέστερη της έναρξης άσκησης του ιδιωτικού έργου. Υπόδειγμα αιτήσεως μπορεί να αναζητήσει ο/η δικαστικός υπάλληλος στο Παράρτημα της σχετικής εγκύκλιου (ΑΔΑ : 967ΚΩ-ΞΣΔ).
Κατάθεση από τον αιτούντα (δια ζώσης ή ταχυδρομικά)
Η άσκηση του ιδιωτικού έργου πρέπει να συμβιβάζεται με τα καθήκοντα της θέσης του δικαστικού υπαλλήλου.
Το ιδιωτικό έργο του υπαλλήλου θα πρέπει να ασκείται εκτός του νομίμου ωραρίου λειτουργίας των Δικαστηρίων και των Δικαστικών Υπηρεσιών και να μη παρεμποδίζει την ομαλή άσκηση της υπηρεσίας του.
Απαγορεύεται η κατ΄ επάγγελμα άσκηση εμπορίας.
Απαγορεύεται η άδεια άσκησης έργου που είναι ασυμβίβαστη με το βουλευτικό αξίωμα. Το βουλευτικό αξίωμα είναι ασυμβίβαστο με τα έργα ή την ιδιότητα του ιδιοκτήτη ή εταίρου ή μετόχου ή διοικητή ή διαχειριστή ή μέλους του διοικητικού συμβουλίου ή γενικού διευθυντή ή των αναπληρωτών τους επιχείρησης, η οποία: α) αναλαμβάνει έργα ή μελέτες ή προμήθειες ή συμβάσεις αναπτυξιακού ή επενδυτικού χαρακτήρα ή παροχή υπηρεσιών προς το Δημόσιο, τους οργανισμούς τοπικής αυτοδιοίκησης, των νομικών προσώπων δημοσίου δικαίου, των κρατικών νομικών προσώπων ιδιωτικού δικαίου, των δημόσιων επιχειρήσεων, των επιχειρήσεων των οργανισμών τοπικής αυτοδιοίκησης και των λοιπών επιχειρήσεων, τη διοίκηση των οποίων ορίζει άμεσα ή έμμεσα το Δημόσιο με διοικητική πράξη ή ως μέτοχος, β) απολαμβάνει ειδικών προνομίων, γ) κατέχει ή διαχειρίζεται ραδιοφωνικό ή τηλεοπτικό σταθμό ή εκδίδει εφημερίδα πανελλήνιας κυκλοφορίας, δ) ασκεί κατά παραχώρηση δημόσια υπηρεσία ή δημόσια επιχείρηση ή επιχείρηση κοινής ωφέλειας, ε) μισθώνει για εμπορικούς λόγους ακίνητα του Δημοσίου.
Για τη χορήγηση της άδειας απαιτείται προηγουμένως η σύμφωνη και αιτιολογημένη γνώμη του αρμόδιου Υπηρεσιακού Συμβουλίου.
Απαγορεύεται: α) η συμμετοχή σε ΕΠΕ, Κοινοπραξία, προσωπική εταιρεία, στη διοίκηση ΑΕ ή ως εντεταλμένος σύμβουλος σε αυτήν και β) η απόκτηση μετοχών ΑΕ, από τον /ην δικαστικό/η υπάλληλο ή τον σύζυγο ή το έτερο μέρος συμφώνου συμβίωσης ή τα ανήλικα τέκνα του, ωστόσο επιτρέπεται: α) η συμμετοχή σε συνεταιρισμό ή στη διοίκηση αυτού, (κατόπιν χορήγησης της σχετικής άδειας άσκησης ιδιωτικού έργου) και β) η απόκτηση αυτοκίνητου δημοσία χρήσεως για εκμετάλλευση ή εκμίσθωση, εφόσον το απέκτησε είτε με γονική παροχή, είτε λόγω κληρονομικής διαδοχής, είτε λόγω δωρεάς εν ζωή, από συγγενή εξ αίματος ή εξ αγχιστείας, έως β βαθμού ή από σύζυγο.
Η ιδιότητα του δικαστικού υπαλλήλου είναι ασυμβίβαστη προς την ιδιότητα του δικηγόρου.
Η διαδικασία αφορά στην κατ εξαίρεση χορήγηση άδειας άσκησης ιδιωτικού έργου με αμοιβή, σε δικαστικούς υπαλλήλους.
Βεβαίωση της υπηρεσίας που υπηρετεί ο δικαστικός/η υπάλληλος, ότι η άσκηση του ιδιωτικού έργου ή της εργασίας δεν παρεμποδίζουν την ομαλή εκτέλεση της υπηρεσίας του/ης.
Βεβαίωση εργοδότη στην οποία προσδιορίζονται τα στοιχεία του φορέα/εργοδότη, το είδος και το αντικείμενο του ιδιωτικού έργου, ο τόπος και το χρονικό διάστημα απασχόλησης.
Απόφαση χορήγησης άδειας άσκησης ιδιωτικού έργου με αμοιβή σε δικαστικό υπάλληλο
Κώδικας δικαστικών υπαλλήλων και λοιπές επείγουσες διατάξεις.
Ενημέρωση - οδηγίες για τη διαδικασία χορήγησης άδειας άσκησης ιδιωτικού έργου με αμοιβή σε δικαστικούς υπαλλήλους.
Σε περίπτωση αρνητικής γνωμοδότησης από το αρμόδιο πενταμελές Υπηρεσιακό Συμβούλιο, ο/η δικαστικός/η υπάλληλος μπορεί να ασκήσει προσφυγή. Η προσφυγή ασκείται με κατάθεση στον προϊστάμενο ή στον πρόεδρο του τριμελούς συμβουλίου διεύθυνσης του δικαστηρίου, της εισαγγελίας ή της υπηρεσίας στην οποία υπηρετεί ο προσφεύγων, μέσα σε προθεσμία είκοσι (20) ημερών από την κοινοποίηση της απόφασης, σύμφωνα με τα άρθρα 88 και 89 το ν. 4798/21 (Α΄68).
Παραλαβή της αίτησης από το αρμόδιο Τμήμα του Υπουργείου Δικαιοσύνης. Η αίτηση υποβάλεται είτε με αυτοπρόσωπη παρουσία, είτε αποστέλλεται ταχυδρομικώς ή με email, στην ηλεκτρονική διεύθυνση: protokolo@justice.gov.gr, με συνημμένα όλα τα απαιτούμενα δικαιολογητικά για τη χορήγηση της άδειας. Ο αρμόδιος υπάλληλος την πρωτοκολλεί και την χρεώνει αυτόματα μέσω του ηλεκτρονικού συστήματος (papyroς) στο αρμόδιο Τμήμα.
Ο φάκελο της αίτησης χρεώνεται σε υπάλληλο στο αρμόδιο Τμήμα.
Ελέγχεται η αίτηση του /ης δικαστικού/ης υπαλλήλου και τα επισυναπτόμενα δικαιολογητικά, ως προς την πληρότητα.
Το αρμόδιο Τμήμα ενημερώνει με έγγραφο, το οποίο αποστέλλεται είτε ταχυδρομικώς ή με email, στον/ην δικαστικό/η υπάλληλο στην περίπτωση που δεν επισυνάπτονται τα απαιτούμενα δικαιολογητικά ή δεν τηρούνται οι προϋποθέσεις για τη χορήγηση άδειας άσκησης ιδιωτικού έργου.
Υποβάλλεται ερώτημα στο πρωτοβάθμιο υπηρεσιακό συμβούλιο για τη χορήγηση ή μη άδειας άσκησης ιδιωτικού έργου με αμοιβή.
Έκδοση αιτιολογημένης γνωμοδότησης αναφορικά με τη χορήγηση ή μη της άδειας άσκησης ιδιωτικού έργου.
Η γνωμοδότηση του πενταμελούς υπηρεσιακού συμβουλίου κοινοποιείται, με επιμέλεια του γραμματέα του συμβουλίου, μέσα σε προθεσμία δεκαπέντε (15) ημερών από την έκδοσή της στον/ην δικαστικό/η υπάλληλο και διαβιβάζεται, μέσα στην ίδια προθεσμία, στην αρμόδιο Τμήμα της Διεύθυνσης δικαστικών υπαλλήλων του Υπουργείου Δικαιοσύνης.
Σε περίπτωση που εκδοθεί αιτιολογημένη σύμφωνη γνώμη του αρμόδιου πενταμελούς υπηρεσιακού συμβουλίου, εκδίδεται απόφαση χορήγηση άσκησης ιδιωτικού έργου με αμοιβή.
Το αρμόδιο Τμήμα διαβιβάζει την απόφαση στο φορέα που ανήκει οργανικά ο/η δικαστικός/η υπάλληλος προκειμένου να συσχετιστεί στον υπηρεσιακό του φάκελο και να ενημερωθεί ο αιτών/ουσα.
Παραλαβή και πρωτοκόλληση της αίτησης του/ης δικαστικού/ης υπαλλήλου
Αρνητική απάντηση στο αίτημα του /ης δικαστικού/ης υπαλλήλου
Υποβολή ερωτήματος στο αρμόδιο πρωτοβάθμιο υπηρεσιακό συμβούλιο
Κοινοποίηση της αρνητικής γνωμοδότησης του Υπηρεσιακού Συμβουλίου
Κοινοποίηση της θετικής γνωμοδότησης του Υπηρεσιακού Συμβουλίου
Έκδοση απόφασης χορήγησης άδειας άσκησης ιδιωτικού έργου με αμοιβή.
Κοινοποίηση της απόφασης χορήγησης άδειας άσκησης στον /ην δικαστικό/η υπάλληλο